kardosdrur/scandi-wiki huggingface dataset:
Daihatsu Charade

Daihatsu Charade var en minibil fra Daihatsu bygget i flere generationer mellem 1977 og 2000. Modelændringer fandt sted i 1983, 1987 og 1994. I løbet af 2000'erne er Daihatsu Mira blevet solgt under navnet Charade på visse markeder.

Fra starten var Charade forsynet med en trecylindret motor på 1,0 liter. I løbet af 1980'erne kom den også med en større motor samt med turbo. Fra tredje generation fandtes udover de 3- og 5-dørs hatchbacks også en 4-dørs sedan.

Eksterne henvisninger 

Charade
Minibiler
Forhjulstrukne biler
Biler introduceret i 1977
Biler fra 1970'erne
Biler fra 1980'erne
Biler fra 1990'erne
Biler fra 2000'erne
Jukka Rislakki

Jukka Rislakki (1945 i Kuusankoski i Finland) er en finsk journalist og forfatter, som har udgivet et antal bøger, hovedsageligt om Finlands og Baltikums nyere historie samt om efterretningsaktiviteter.

Rislakki tilbragte sin barndom og ungdom i Jämsänkoski, afsluttede en BA i politisk videnskab ved Helsinki Universitet, og arbejdede som journalist ved dagbladet Helsingin Sanomat. Rislakki har arbejdet som redaktør for Helsingin Sanomats internationale udgivelser og søndagsudgave, senest som korrespondent i Baltikum.

Siden begyndelsen af 2002 er Rislakki bosat i den lettiske kystby Jūrmala, hvor han arbejder som freelance journalist og forfatter. Rislakki er gift med den tidligere lettiske ambassadør i Finland og Estland, Anna Žīgure.

Jukka Rislakki blev udnævnt som Ridder af Finlands Hvide Roses Orden den 16. marts 2010 af den finske præsident Tarja Halonen for hans "arbejde som journalist og publicist", en orden Rislakki fik tildelt i Finlands ambassade i Riga af Finlands ambassadør i Letland, Maria Serenius. Jukka Rislakki er siden den 30. marts 2009 Officer af Anerkendelseskorset.

Kildehenvisninger 

Journalister fra Finland
Faglitterære forfattere fra Finland
Officerer af Anerkendelseskorset
Borgmestre i New York

Liste over borgmestre i New York.

Referencer

Eksterne henvisninger 
 Green Book - Mayors of the City of New York , www.nyc.gov 

New York
Lister over personer
Fort Liberty

Fort Liberty er en stor amerikansk militærbase i de fire amerikanske counties Cumberland, Hoke, Harnett og Moore i North Carolina, USA.

Fort Liberty dækker mere end 650 km² og er en af de største amerikanske militærbaser. Den er bedst kendt for at være hjemsted for nogle af USA's faldskærmstropper og USAs specialstyrker.

Eksterne henvisninger 

Bygninger, konstruktioner og anlæg i North Carolina
USA's militæranlæg
Edward Wood, 1. jarl af Halifax

Edward Frederick Lindley Wood, 1st Earl of Halifax (født 16. april 1881, død 23. december 1959) var en britisk konservativ politiker. Fra 1926-1931 var han vicekonge i Britisk Indien.

Lord Halifax anses for at være en af arkitekterne bag Storbritanniens eftergivenhedspolitik overfor Tyskland i slutningen af 1930'erne. Han var udenrigsminister i Chamberlains regering fra 1938 efter Anthony Eden, som trådte tilbage i protest. Lord Halifax var med i forhandlingerne om Münchenaftalen som lod Tyskland annektere dele af Tjekkoslovakiet. Premierminister Chamberlain hævdede, at aftalen betød "fred i vor tid". Et år senere angreb Tyskland Polen, og 2. verdenskrig brød ud.

Efter at Winston Churchill havde overtaget posten som premierminister, fortsatte Lord Halifax som udenrigsminister i ni måneder. Derpå blev han udnævnt til ambassadør i USA.

Eksterne henvisninger 
 Lord Irwin, indisk historie  
 Biografi over Lord Halifax  

Udenrigsministre fra Storbritannien
Landbrugsministre fra Storbritannien
Lord Presidents of the Council
Jarler fra Det Forenede Kongerige
Diplomater fra Storbritannien
Vicekonger af Indien
Udsted

Et udsted var i Grønland tidligere betegnelsen for en mindre handelsplads, der forsynedes med handelsvarer fra og afleverede de indhandlede produkter til den koloni, hvorunder det sorterede.

Et udsted bestyredes i reglen af en såkaldt "udligger", der enten kunne være en dansk håndværker, der efter længere tjenestetid i landet havde vist sig egnet dertil, eller en grønlænder, der var i Kongelige Grønlandske Handels tjeneste.

Eksterne henvisninger 

Lidegaard, Mads: udsted i Den Store Danske på lex.dk. Hentet 7. december 2022
Salmonsens Konversationsleksikon, 2. udgave, bind XXIV, s. 172; opslag: Udsted

Grønlands økonomi
Bebyggelsestyper
Grønlands historie
Anerkendelseskorset

Anerkendelseskorset () er en civil lettisk orden. Den blev oprindeligt indstiftet under navnet Croix de la Reconnaissance den 13. maj 1710 i Libau af hertug Friedrich Wilhelm som en ridderorden for Hertugdømmet Kurland og Semgallen. Da hertugen døde allerede året efter indstiftelsen, ophørte tildelingen af ordenen. I 1938 blev Anerkendelseskorset genoptaget som en lettisk statsorden til minde om Hertugdømmet Kurland og Semgallens tidligere storhed. Efter den sovjetiske okkupation af Letland i 1940 blev ordenen ikke tildelt, før end den 24. marts 2004, hvor Anerkendelseskorset blev genoptaget ved lov. Den forvaltes af et ordenskancelli med en ordenskansler underlagt Letlands præsident, som er ordenens stormester. Ordenen tildeles for fortjenester for fædrelandet, for fremragende indsatser for nationen, samfundets bedste og for kulturelle indsatser. Ordenen kan også tildeles udlændinge. Anerkendelseskorset rangerer som nummer tre af Letlands ordener, efter Trestjerneordenen og Viestursordenen.

Klasser 
Anerkendelseskorset består af fem klasser:
 I — Kommandør af Storkorset (lielkrusta komandieris)
 II — Storofficer (lielvirsnieks)
 III — Kommandør (komandieris)
 IV — Officer (virsnieks)
 V — Kavaler (kavalieris)

Anerkendelseskorset består af tre æresgrader:
 I grad — guld
 II grad — sølv
 III grad — bronze

Kilder 
 Præsidentkancelliets hjemmeside  

 
Etableret i 1710
Jerry Trainor

Gerald William " Jerry " Trainor (født 21. januar 1977) er en amerikansk skuespiller kendt for sin rolle som Spencer i tv-serien iCarly.

Liv og karriere 
Trainor er født og opvokset i San Diego, Californien, søn af Bill Trainor og Madelyn (født McNenly) Trainor. Trainor studerede improvisation på Groundlings skole i Los Angeles. Trainor studerede teater på University of California, Santa Barbara.

Hans første tv-rolle var i MTV-serien Undressed som Eric. Nogle af hans andre tv-kreditter omfatter Law & Order, Angel, og Malcolm in the Middle. Hans første tilbagevendende tv rolle var som Brian "AV fyr" i Crossing Jordan. Han har haft en række mindre roller i film, som science fiction-horror filmen Donnie Darko og cheerleaderkomedien Bring It On Again. Han havde også en tilbagevendende rolle i Nickelodeon tv-show Drake & Josh som "Crazy" Steve, og medvirkede i den populære Nickelodeon tv-serie iCarly som Spencer Shay, den ældre bror og værge af Miranda Cosgrove's titelrolle fra 2007 til 2012. Trainor spillede sammen med iCarly co-star Jennette McCurdy i Nickelodeon tv-filmen Best Player. Han spillede Quincy Johnson, en videospil-entusiast, hvis vigtigste konkurrence i en videospilskonkurrence er McCurdys karakter. I 2013 medvirkede Trainor i den kortlivede Nickelodeon serie Wendell og Vinnie som Vinnie, onkel og værge til Buddy Harrelsons karakter Wendell.

Filmografi

Film

Tv

Computerspil

Referencer

Eksterne henvisninger 

 

Filmskuespillere fra USA
Skuespillere fra Californien
Personer fra San Diego
Bleggul kløver

 
Bleggul kløver (Trifolium ochroleucum) er en staude med en busket vækst og lysegule blomsterhoveder. Planten er tørketålende og rigt blomstrende, og derfor bruges den af og til i stenbede eller tørre blomsterenge.

Beskrivelse 
Bleggul kløver er en flerårig, urteagtig plante med en krybende til opstigende, busket vækst. Skuddene udspringer af den forveddede rodhals, og de er forholdsvis tynde, runde i tværsnit og behåret i totter. bladene sidder spredt, og de er trekoblede med lancetformede småblade og hel til svagt tandet rand. Begge bladsider er friskgrønne og dækket af silkefine hår. 

Blomstringen foregår i juni-juli, hvor man finder blomsterne samlet i endestillede, ægformede eller næsten cylindriske hoveder. De enkelte blomster er uregelmæssige (typiske ærteblomster) med lysegule kronblade. Frugterne er ægformede bælge med nogle få, små frø.

Rodsystemet består af en dybtgående pælerod med mange, kraftige siderødder. Planten har samliv med knoldbakterier, som skaffer den tilgængeligt kvælstof.

Højde x bredde og årlig tilvækst: 0,50 x 0,50 m (50 x 50 cm/år).

Hjemsted 

Bleggul kløver hører hjemme i Nordafrika, Mellemøsten, Kaukasus og det østlige og sydvestlige Europa. Den foretrækker halvskyggede eller solåbne voksesteder med en varm, tør og kalkrig jord, som er næringsfattig. Derfor findes den mest i steppelignende bevoksninger og på tørre, græssede enge. 

Naturreservatet Fânaţul de la Glodeni dækker samlet 6 ha, der holdes slået til høslæt. Området danner østsiden af bakkedraget Glodeni, som ligger ca. 2 km fra jernbanestationen Rateş-Cuza i Vaslui amt, Rumænien. I dette lysåbne, steppeprægede område vokser arten sammen med bl.a. Achillea pannonica (en art af røllike), draphavre, fjergræs, alm. kællingetand, slangehoved, svalerod, voldtimian, asiatisk singrøn, bakkejordbær, bjergkobjælde, bjerglæbeløs, bleg kongelys, bugtet kløver, cypresvortemælk, Dianthus capitatus (en art af nellike), dusksalvie, duskhyacint, dværgkirsebær, dværgmandel, Echium russicum (en art af slangehoved), engguldstjerne, engsalvie, farvegåseurt, farvevisse, Festuca valesiaca, foderesparsette, fransk rose, grenet edderkopurt, græsbladet iris, gul hør, gul løg, gul reseda, gul skabiose, gul snerre, havemalurt, håret flitteraks, kandelaberkongelys, kinajute, knoldfladbælg, knoldet mjødurt, lav iris, liden skjaller, lille voksurt, lucerne, lægejernurt, markstenkløver, nikkende kobjælde, opret kobjælde, pilealant, prikbladet perikon, rank potentil, småblomstret salvie, sommeradonis, sommeranemone, stor knopurt, storblomstret brunelle, sværdalant, sølvpotentil, Thymus pannonicus (en art af timian), tysk poppelrose, våradonis og ædelkortlæbe

Noter 

Tørketålende planter
Kalkbundsplanter
Haveplanter
Kløver
Virksomhedsadministration

En virksomhedsadministration er en organisation eller en organisatorisk enhed, der har til formål at varetage en servicefunktion eller forvalte noget for andre, for eksempel de økonomiske, personalemæssige og organisatoriske forhold i en produktionsvirksomhed. Ordet er afledet af latin: administrare, betjene. Administration bliver undertiden beskrevet som et Bureaukrati.

Administration indenfor den Offentlige sektor betegnes som Forvaltning eller Offentlig forvaltning.

Referencer 

Organisationer
Hotel Nassauer Hof

Hotel Nassauer Hof, beliggende på Wilhelmstraße i Wiesbaden, er et af Tysklands fineste luksushoteller.
Hotellet har 24 suiter og 135 værelser. Hotellets restaurant, ENTE, er tildelt en stjerne i Michelin-guiden. Berømte gæster på hotellet var som Fjodor Dostojevskij, Wilhelm 2. af Tyskland, Nikolaj 2. af Rusland, Walther Rathenau, Paul von Hindenburg, John F. Kennedy, Richard Nixon, Audrey Hepburn, Luciano Pavarotti, Reinhold Messner, Dalai Lama, Vladimir Putin, Willem-Alexander og Máxima af Nederlandene.

Eksterne henvisninger 

 Hotel Nassauer Hof hjemmeside 

Nassauer Hof, Hotel
Etableret i 1813
Bygninger, konstruktioner og anlæg i Wiesbaden
Madara Palameika

Madara Palameika (født 18. juni 1987 i Talsi i Lettiske SSR) er en lettisk spydkaster og som trænes af sin far Gints Palameiks.

Palameika tilkæmpede sig en 7. plads ved U23-VM i atletik i 2006 i Beijing med et kast på 46,34 meter Ved U23-EM i atletik i 2007 i Kaunas vandt hun en bronzemedalje, mens hun ved U23-EM i atletik i 2009 i Debrecen blev mester med en ny personlig samt ny lettisk rekord på 64,51 meter. Palameika deltog første gang i et VM-stævne ved VM i atletik i 2009 i Berlin, hvor hun endte på en 14. plads i sin kvalifikationsgruppe med resultatet 52,98 meter. Ved EM i atletik i 2010 i Barcelona endte hun på en 8. plads med et kast på 60,78 meter.

Referencer

Eksterne henvisninger 

 

Personer fra Talsi
Spydkastere fra Letland
Paradise Lost (digt)

Paradise Lost () er et blankversdigt fra 1667 af John Milton og et af verdenslitteraturens episke hovedværker.

Digtet er i 12 bøger (førsteudgaven har ti) og låner fra og henviser til en lang række klassiske digterværker som Homer, Vergil, Spenser, skabelsesberetningen og syndefaldet.

Satans fald og fordrivelse fra himmelen beskrives i 5. og 6. bog.

Digtet følger den bibelske skabelsesberetning ret nøje, men Kristus er menneskets milde dommer, og Milton lader Adam indse konsekvensen af smagen af den forbudte frugt, drevet af sin kærlighed til Eva og ønsket om at dele skæbne med hende.

Digtet slutter med uddrivelsen af Paradiset.

Digtets forsættelse er Paradise Regained fra 1671 og skildrer Jesus, der fristes af Satan.

Oversat til dansk ved I. H. Schønheyder, 1790 og Uffe Birkedal, 1905.

Kilder

Eksterne links
http://www.paradiselost.org/
http://dore.artpassions.net/ 

Digte
Litteratur fra England
GP Ouest-France 2011

GP Ouest-France 2011 var den 74. udgaven af løbet og blev kørt den 28. august 2011. Ruten var en runde på 19,1 km som blev cyklet 13 gange og udgjorde totalt 248,3 km.

Udover de 18 ProTeam blev Bretagne-Schuller, Cofidis, Europcar, FDJ, Saur-Sojasun og Skil-Shimano inviteret til at deltage.

Resultater

Eksterne henvisninger 
Officiel side 

Cykelløb i 2011
Bretagne Classic
Vilhelmine Erichsen

Vilhelmine Charlotte Erichsen (født 6. maj 1852 i Rønne, død 4. februar 1935 i København) var en bornholmsk kvinde, der blev kendt som muse for både Kristian Zahrtmann og Holger Drachmann. Hun voksede op i Erichsens Gård i Rønne som det 3. af Thomas Erichsen og Michelle Cathrine Wesths 12 børn.

Holger Drachmann kaldte hende Fru Belli (bornholmsk=barn). Hun blev malet af Zahrtmann, da hun var fjorten år. Maleriet hænger på Bornholms Kunstmuseum.

Kristian Zahrtmann var en hyppig gæst i hjemmet og blev meget betaget af Vilhelmine. I et brev til August Jerndorff fra 1868 skrev han: 

Men det var Holger Drachmann hun faldt for. Hun var 17 og Drachmann var 23 år, da de blev forlovet. To år senere blev de gift i Gentofte. Hun måtte lyve sig to år ældre, mens Holger var 25 år gammel og ikke behøvede sine forældres tilladelse til ægteskabet.

Hun fortalte, at hun skrev otte linjer af Holgers gennembrudsdigt Engelske Socialister i "Digte" 1872. Hun kunne nu ikke huske hvilke. Dog antages det, at det handler om passagen ”mørbradskiven”. Tanken finder støtte hos Eva Drachmann, der ledsagede sin kommentar med et citat fra Vilhelmine: ”Jeg dør en Dag ved Middagsbordet”

De fik i 1874 en datter, Eva. I slutningen af 1874 gik de fra hinanden og blev skilt i 1878. Hun tilintetgjorde al korrespondance og manuskripter fra Holger Drachmann, som hun var i besiddelse af. Eva skriver i sin bog "Vilhelmine, min mor":

4. november 1878 blev hun gift med proprietær Valdemar Hilarius-Kalkau. De flyttede til Sydsjælland og levede ulykkeligt til han døde i 1925 73 år gammel. Hun døde i 1935 i en alder af 83 år.

Noter

Litteratur 
 Drachmann, Eva – (1953) Vilhelmine, min mor. S. 148-157 – Udgiver: Gyldendalske Boghandel Nordisk Forlag – København – Hentet: 22. august 2011
 Knudsen, Ann Vibeke (1990) Erichsens Gård i Rønne – Udgiver: Bornholms Museum – Rønne –  – Hentet: 22. august 2011

Eksterne henvisninger 

 "I år, 2008, er det 100 år siden Holger Drachmann døde" (Bornholms Kulturhistoriske museum i Rønne) 
 Sakuntala  – Sangen om Vilhelmine og Holger Drachmann
 Dansk Biografisk Leksikon (1887-1905), bind IV, s. 321; opslag: Drachmann, Holg.
 Vilhelm Østergaard: Illustreret dansk Literaturhistorie. Danske Digtere i det 19de Aarhundrede (1907), bind 2, s. 536

Personer fra Rønne
Modeller fra Danmark
Dronningestolen (flertydig)

Dronningestolen kan henvise til flere emner:

 Dronningestolen – det højeste punkt på Møns Klint
 Dronningestolen (Silkeborg) – et højdepunkt ved Silkeborg
Dronningestolen (Silkeborg)

Dronningestolen er et 65 meter højt punkt i Nordskovens nordvestligste hjørne ved Silkeborg.

Skovdrift i Silkeborgskovene har gennem tiden betydet, at udsigterne har flyttet sig eller er groet til. Før skoven omkring 1900 voksede til var der fra Dronningestolen en storslået udsigt over hele Silkeborg og store dele af de mindre omkringliggende søer. Nu er træerne kun friholdt i en smal kile, som giver udsyn over et lille udsnit Sydbyens hustage.

Dronningestolen er som det tilsvarende udsigtspunkt ”Kongestolen” ved Slåensø i Sønderskov første gang nævnt på Mansas kort over Nørrejylland i 1846. Siden er det indgået som én af de kendteste lokaliteter i Nordskoven. Det er en almindelig antagelse, at de to udsigtspunkter refererer til samme kongepar og er navngivet på samme tidspunkt.

Selve efterledet "stol" betyder på ældre dansk noget i retning af "ophøjet sæde" eller "trone". Det opstår som efterled på lignende navne i perioden 1450-1650, hvilket taler for, at Kongestolen og Dronningestolen er meget gamle stednavne. De figurerer dog ikke på Videnskabernes kort fra 1781, men andre ældre kendte stednavne er heller ikke medtaget her, så det skal måske ikke tillægge stor betydning. I øvrigt kendes navnene Kongestolen og Dronningestolen fra andre steder i landet, bedst kendt er Dronningestolen – det højeste punkt på Møns Klint og Dronningestolen på Østgrønland.

Det kan ikke afgøres med sikkerhed, hvilket kongepar, der har lagt navn til de to udsigtspunkter.

Michael Drewsens farbroder, Adolph Ludvig Drewsen, beretter i sin berømte dagbog fra 1850 "Fra og om Silkeborg" (p.69), at Kongestolen er opkaldt efter Frederik 6. eller Christian 8., som begge har besøgt Silkeborg-området. Står dette udsagn til troende betyder det, at Dronningestolen kan være opkaldt efter Dronning Marie Sophie Frederikke (1767-1852), som blev gift med den senere Frederik 6. i 1790. Eller Dronning Caroline Amalie (1796-1881), som i 1815 blev gift med den senere Christian 8. Caroline Amalie lægger i øvrigt også navn til det berømte udsigtspunkt Karoline Amalies Høj i Østerskov.

Meget taler dog for, at navngivningen af Kongestolen har fundet sted under Christian 8.’s og Caroline Amalies 5 dages ophold i området i 1840. Derfor kan Dronningestolen være endnu et udsigtspunkt navngivet til ære for dronning Caroline Amalie.

Dronningestolen har i øvrigt ved flere lejligheder været brugt som samlingssted ved foreningssammnenkomster og som mål for udflugter. I 1880’erne og 1890’eme havde Afholdsbevægelsen store møder i Nordskoven med op til 5.000 deltagere – og der kan næsten kun være tale om Dronningestolen. Endelig var der 13. juni 1897 en stor afholds- og folkefest i dalen nedenfor Dronningestolen med taler af fremtrædende politikere, der støttede afholdsbevægelsen.

I årene omkring 1915 afholdt Indre Mission og KFUM store grundlovsmøder, hvor der oven i købet kom tusindvis af udenbys unge deltagere med særtog.

Om vinteren har stedet været benyttet til ski- og kælkebakke. Lidt længere fremme ad Hårupvej byggedes således i 1925-26 landets længste kælkebane.

Eksterne henvisninger 

Silkeborgs geografi
Bakkedrag i Danmark
Mare Imbrium

Mare Imbrium (Regnskyllenes Hav) er et vidtspændt månehav som udfylder et bassin på Månen. Mare Imbrium blev skabt da lava oversvømmede et stort nedslagskrater skabt af et meget stort objekt, en protoplanet med en diameter på 250-300 km, som ramte Månen for 3,8 milliarder år siden. Månens maria (flertal af mare) har færre detaljer end andre områder af Månen fordi plateaubasalter udfyldte kraterne og derved skabte en relativ glat overflade. Mare Imbrium er ikke så flad som da det blev skabt, da senere begivenheder har ændret dets overflade.

Med en diameter på 1146 km er Mare Imbrium, det næststørste månehav, kun overgået af Oceanus Procellarum men det er det største månehav skabt af eet nedslagsbassin. Apollo 15 landede i det sydøstlige område af Mare Imbrium, nær Montes Apenninus-bjergkæden.

Imbrium-bassinet er omgivet af tre koncentriske ringe af bjerge, hævet af det kolossale nedslag som dannede bassinet. Den yderste ring af bjerge har en diameter på 1300 km og er opdelt i flere forskellige intervaller; Montes Carpatus mod syd, Montes Apenninus mod sydøst, og Montes Caucasus mod øst. Ringbjergene er ikke særligt udviklede mod nord eller vest, og det ser ud som om at de simpelthen ikke blev hævet særligt meget i disse områder af Imbrium-nedslaget. Den midterste ring af bjerge udgør Montes Alpes og den bjergrige region nær kraterne Archimedes og Plato. Den inderste ring, med en diameter på 600 km, er for det meste begravet under marets basalt, kun nogle lave bakker stikker op gennem maresletterne og marekammene, i et cirkulært mønster.

Den ydre ring af bjerge når op i en højde på cirka 7 km over overfladen af Mare Imbrium. Marematerialet menes at være omkring 5 km dybt, dette giver Imbriumbassinet en total dybde på 12 km; man mener at det originale Imbrium nedslagskrater var så meget som 100 km dybt, men at bassinets bund sprang op igen lige efter nedslaget.

Omkring Imbrium-bassinet er der et område dækket af fragmenter fra nedslaget, dette område breder sig cirka 800 km udefter. Der er også et mønster af radiale riller omkring Imbrium-bassinet, som kaldes Imbrium-skulpturerne, disse riller formodes at være furer udskåret i Månens overflade af store projektiler skudt ud fra bassinet ved skrå vinkler, hvilket har fået dem til at slå smut hen over Månens overflade, og under disse hop har de udpløjet rillerne. Ydermere, menes det at et mønster af sprækker som dækker hele Månen, både radialt og koncentrisk på Imbrium-bassinet, er skabt af Imbriumnedslaget; nedslaget har simpelthen smadret hele Månens lithosfære. På Månens overflade, direkte modsat Imbrium-bassinet, er der et område af kaotisk terræn (krateret Van de Graaff) som menes at være skabt af seismiske bølger, som er blevet fokuseret på området efter at have bevæget sig gennem månens indre. Mare Imbrium er omkring 1210 km bredt.

Referencer

Eksterne henvisninger
 

Imbrium, Mare
Myndighed (person)

En person, der skaber tilslutning til handling eller tolkning i et fællesskab får social status som myndighed. Denne status kan opnås ved, at personen efter bestemte regler vælges til eller ansættes i en ledende stilling. Alternativt kan en person opnå myndighedsstatus ved overbevise sit fællesskab med ord eller handling. 

En person på 18 år er myndig og kan derfor stifte gæld og på anden måde disponere retligt. Umyndige kan dog selv råde over,
hvad de har erhvervet ved eget arbejde, efter at de er fyldt 15 år, eller hvad de har fået til fri rådighed som gave.

Se også 
Autoritet
Ledelse
Kompetence

Referencer 

Myndigheder
Cecilie (film)

Cecilie  er titlen på en dansk gyserfilm fra 2007 instrueret af Hans Fabian Wullenweber med manuskript af Nikolaj Arcel og Rasmus Heisterberg. I hovedrollerne ses Anders W. Berthelsen og Sonja Richter.

Filmen opnåede flere nomineringer til Robert-prisen, og Sonja Richter blev nomineret til Bodilprisen for bedste kvindelige hovedrolle.

Medvirkende 
 Sonja Richter – Cecilie Larsen
 Anders W. Berthelsen – Per Hartmann
 Claus Riis Østergaard – Mads Larsen
 Kurt Ravn – Karsten Levinsen
 Lars Mikkelsen – Lasse Damgaard
 Morten Suurballe – Peter Thomassen
 Peder Holm Johansen – Michael Konnerup
 Julie Grundtvig Wester – Camilla Simonsen
 Petrine Agger – Louise (lærer)
 Thomas W. Gabrielsson – Peter (genbo)
 Mille Dinesen – Mette (genbo)
 Janus Nabil Bakrawi – Christian (læge)
 Niels Weyde – Sørensen (overlæge)

Eksterne henvisninger 
 

Danske film fra 2007
Gyserfilm fra Danmark
Overnaturlige gyserfilm
Dansksprogede film
Udby (Vordingborg Kommune)

Udby er en lille landsby på Sydsjælland, beliggende i Udby Sogn godt 8 kilometer fra Vordingborg, 12 kilometer fra Præstø og 24 kilometer fra Næstved. Landsbyen ligger i Vordingborg kommune og tilhører Region Sjælland.

I Udby finder man Udby Kirke og Grundtvigs Mindestuer. Sidstnævnte er et museum for præsten og salmedigteren N.F.S. Grundtvig, der blev født og voksede op i den stråtækte præstegård, bygget i 1700-tallet. Museet findes i præstegårdens østfløj.

Eksterne henvisninger 

 Grundtvigs Mindestuer

Referencer 

Lokaliteter i Vordingborg Kommune
Byer og bydele med genforeningssten